CELEX: 31992R2235
Language: sl
Date: 1992-07-31
Title: Uredba Komisije (EGS) št. 2235/92 z dne 31. julija 1992 o določitvi podrobnih pravil za izvajanje pomoči za porabo svežih mlečnih proizvodov na Kanarskih otokih

Avis juridique important

|

31992R2235

Official Journal L 218 , 01/08/1992 P. 0105 - 0106 Finnish special edition: Chapter 3 Volume 44 P. 0071  Swedish special edition: Chapter 3 Volume 44 P. 0071 

UREDBA KOMISIJE (EGS) št. 2235/92z dne 31. julija 1992o določitvi podrobnih pravil za izvajanje pomoči za porabo svežih mlečnih proizvodov na Kanarskih otokihKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke v zvezi z nekaterimi kmetijskimi proizvodi [1] in zlasti člena 11 Uredbe,ob upoštevanju Uredbe Sveta (EGS) št. 1676/85 z dne 11. junija 1985 o vrednosti obračunske enote in menjalnih razmerjih, ki veljajo za skupno kmetijsko politiko [2], kakor je bila nazadnje spremenjena z Uredbo (EGS) št. 2205/90 [3], in zlasti člena 12 Uredbe,ker Uredba (EGS) št. 1601/92 predvideva pomoč, ki se jo dodeli za na Kanarskih otokih proizvedene sveže proizvode iz kravjega mleka za prehrano ljudi, v okviru potreb porabe Kanarskih otokov; ker je plačilo pomoči mlekarnam odvisno od tega, da se dodeljene ugodnosti dejansko prenese na potrošnika tako, da se prepreči povišanje porabniških cen teh proizvodov;ker je za pospeševanje porabe lokalno proizvedenih svežih mlečnih proizvodov treba določiti nekatera podrobna pravila za izvajanje ukrepa, vključno s količino mlečnih proizvodov, ki so upravičeni do pomoči;ker bi morali pristojni upravni organi imeti primerne inštrumente za preprečevanje uporabe zadevne pomoči za namene, drugačne od njenih ciljev, ki so redna oskrba lokalnih trgov s tam proizvedenimi svežimi proizvodi iz kravjega mleka ter prenos ugodnosti na končnega potrošnika;ker bi morali nacionalni organi uvesti ukrepe za nadzor za zagotovitev pravilnega delovanja programa pomoči; ker je treba predvideti redno poročanje Komisiji;ker so režimi, uvedeni z Uredbo (EGS) št. 1601/92, začeli veljati 1. julija 1992; ker bi morala podrobna pravila za njihovo izvajanje začeti veljati tega dne;ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,SPREJELA NASLEDNJO UREDBO:Člen 11. Pomoč za na Kanarskih otokih proizvedene sveže proizvode iz kravjega mleka za prehrano ljudi, predvideno v členu 11 Uredbe Sveta (EGS) št. 1601/92, se izplača do količine 44 000 ton polnega mleka za obdobje dvanajstih mesecev.2. Višina pomoči znaša 7 ekujev na 100 kilogramov polnega mleka, uporabljenega pri proizvodnji različnih proizvodov, navedenih v Prilogi k tej uredbi. Preračuna se jo v nacionalno valuto na podlagi kmetijskega menjalnega tečaja, ki je veljal prvi dan v mesecu, v katerem je bil vložen zahtevek za pomoč.3. V tej uredbi pomeni "polno mleko" proizvod, ki ga dobimo pri molži ene ali več krav in katerega sestava po molži ni bila spremenjena.Člen 21. Pomoč se dodeli na podlagi pisnega zahtevka mlekarn, ki se zavežejo:(a) voditi knjigovodstvo, ki prikazuje zlasti količine vsakega mlečnega proizvoda ter količine mleka, uporabljenega v teh proizvodih;(b) podrediti se vsem ukrepom nadzora, ki jih določi zadevna država članica, zlasti v zvezi s preverjanjem knjigovodenja in nadzorom kakovosti zadevnih proizvodov.2. Za zahtevke za plačilo pomoči se uporabi standardni obrazec, kakor ga določi pristojni organ države članice in mora vsebovati vsaj naslednje navedbe:- količine mleka, porabljenega v vsakem proizvodu po kategoriji proizvoda,- ime in naslov mlekarne,- znesek pripadajoče pomoči.Člen 31. Španija sprejme vse ustrezne ukrepe, zlasti v zvezi z nadzorom, da bi zagotovila:(a) da je pomoč dodeljena le za mlečne proizvode iz člena 1, ki so namenjeni neposredno za prehrano ljudi na Kanarskih otokih;(b) da so ugodnosti od pomoči dejansko prenesene na potrošnika v obliki znižanja končne maloprodajne cene.2. Španija v treh mesecih po začetku veljavnosti te uredbe Komisijo obvesti o ukrepih iz odstavka 1.Člen 41. O nadzoru, ki se izvaja po členu 2(1), se pripravi poročilo, v katerem je naveden:- datum pregleda,- kraj pregleda,- ugotovljeni rezultati.2. Pristojni organi v štirih tednih obvestijo Komisijo o primerih nepravilnostih.Člen 5Če ugodnosti od pomoči niso dejansko prenesene na končnega potrošnika, pristojni organi Španije:- zahtevajo vračilo pomoči v celoti ali deloma,- lahko omejijo ali prekličejo upravičenost do pomoči, bodisi začasno ali dokončno, v skladu z resnostjo kršitve prevzetih obveznosti.Člen 6Španija Komisiji najpozneje zadnji dan v mesecu pošlje naslednje podatke, ki se nanašajo na prejšnji mesec:- količine, za katere so bili vloženi zahtevki za pomoč,- količine, za katere je bila pomoč dodeljena.Člen 7Ta uredba začne veljati dan po objavi v Uradnem listu Evropskih skupnosti.Uporablja se od 1. julija 1992.Ta uredba je v celoti zavezujoča in se neposredno uporablja v vseh državah članicah.V Bruslju, 31. julija 1992Za KomisijoRay MAC SHARRYČlan KomisijePRILOGASeznam proizvodov, ki so upravičeni do pomoči Skupnosti iz člena 11(1) Uredbe (EGS) št. 1601/921. Presno mleko.2. Polno mleko, pasterizirano.3. Smetana.4. Jogurt iz polnega mleka.5. Sveži sir z vsebnostjo maščobe v suhi snovi, preračunano na maso, 40 ali več %.[1] UL L 173, 27.6.1992, str. 13.[2] UL L 164, 24.6.1985, str. 1.[3] UL L 201, 31.7.1990, str. 9.